
**תיק שטח רמות מנשה דרום**



1. תא שטח זה הינו חלק מפארק רמות מנשה של קק"ל בשטח זה נמצאים:
   * שמורת נחל השופט
   * יער עין השופט
   * יער הזורע
2. השטח תחום ע"י ישובים וכבישים :

* בצפון – כביש 6953 (משמר העמק-עין השופט)
* במזרח - כביש מספר 66
* במערב - כביש 672
* בדרום - ג"ג לא ברור . קו הישובים מדרך עוז- קיבוץ גלעד (סימון שבילים כחול)

1. כניסה רכובה לתא השטח יכולה להתבצע מכלל הכבישים והישובים שמקיפים את השטח, אם כי הכי פחות מומלץ להיכנס מכביש 66, הכניסה תתבצע רק במקומות מסודרים המתאימים לכניסת רכבים.
2. **אופי השטח:** 
   * השטח נחלק לשני תתי שטחים, צידו המערבי מיוער וצידו המזרחי גבעות חשופות עליהן גדל חורש נמוך ולעיתים רק צמחיה נמוכה מאוד
   * מאופיין בגבעות נמוכות עד גובה 240 מטר המשתפלות ממזרח למערב. קיימות מדרגות סלע תלולות בשטח – **בלתי ניתן למפות זאת וצריך לשים לכך לב.**
   * השטח מחורץ ע"י מספר נחלים (**הזורמים בתקופת החורף**) ממזרח למערב. הנחלים מאופיינים בצמחייה קוצנית וסבוכה , במדרגות אדמה של עד 2 מטר. מעבר הנחלים אפשרי רק במקומות מוסדרים.
   * בשטח מספר דרכי עפר, קיימות דרכים הראשיות נוחות ורחבות. הדרכים הצדדיות **בוציות ומחליקות בתקופה גשומה. כדאי מאוד להכיר את הדרכים הראשיות ולתכנן לעבור עליהן בסיור שטח.**
   * בתא השטח קיימים נחלים ,בריכות ומעיינות . יש לשים לב שבתקופת החורף המאגרים, המעיינות ונחלים מלאים וזורמים.
   * השטח מהווה "מגרש משחקים" לספורט מוטורי – יש לשים לב לכך בתנועה ע"ג הצירים.
   * תא השטח המיוער מהווה פארק גדול המושך משפחות רבות לטייל באיזור, בר בשטח וגם ע"ג השבילים.
   * בשטח קיימים מספר ישובים:
     1. מדרך עוז
     2. עין השופט
3. משמעויות לתנועה בשטח:
   * **רגלי -**  השטח מתאים מאוד ללימוד טופוגרפיה ומתאים מאוד לתנועה רגלית , גם בשטח הפתוח וגם בשטח המיוער,חציית ערוצים אינה פשוטה ובתקופת החורף אינה רצויה . מדרגות סלע תלולות קיימות באיזור כולו ובפרט באיזור המיוער.
   * **רכוב –** הצירים הראשיים מאפשרים הגעה נוחה לכלל אזורי האימון, אולם אימון לאחר ימים גשומים יהווה בעיה של חבירה מהירה לנקודה מדויקת.
4. אזורים אסורים לכניסה:
   * כלל הישובים
   * חוות באזור
   * מטווח ג'וערה
   * מעיינות ומאגרים

**נת"בים כלליים למנווטים:**

|  |  |  |
| --- | --- | --- |
| **הנת"ב** | **פירוט** | **פעולת מניעה, בקרה וסימון** |
| **אזור צייד מורשה** | אזור רמות מנשה הינו אזור צייד ברישיון | * תיאום טלפוני מול הפקח * הזדהות מהירה של המתאמנים * הדלקת פנסים במקרה הצורך |
| **מטווח ג'וערה** | מטווח פרטי עם משפך ירי משתנה | * **חובה לסמן את המטווח ע"ג העזרים** * **חובה לתאם מול מנהל המטווח ומול קב"ט מועצת מגידו** |
| **פגיעה מרכב תו"כ התארגנות לטיול/ניווט** | פריקת החניכים והציוד ע"ג כביש, יכולה להוות סכנה ממשית | * יש לסמן בסיור שטח מקום ברור לכניסת האוטובוס והמשאית ציוד. * יש לתכנן נקודה גם בהגעה וגם לסיום האימון |
| **כבישים מהירים פגיעה במנווטים תו"כ ניווט** | כבישים ראשים בגבולות הגזרה. | * אין להתקרב, לכבישים ראשים למרחק של פחות מ 10 מטר. |
| **פגיעת רכב חולף ע"ג השבילים** | בשטח תנועה של רכבים רגילים ורכבי 4\*4. השבילים רחבים ונוחים ולכן נוסעים שם מהר | * במידה ורואים או שומעים רכב יש לרדת מהשבילים * אין לשבת ולנוח על גבי שבילים - או בכל מקום בשטח בו נראה שרכבים יכולים לנוע. |
| **פגיעה תו"כ חציית כבישים** | בשטח כבישי גישה לישובים וכן שבילי עפר רחבים המשמשים כבישי מעבר בין הישובים | יש לתדרך את המתאמנים לגבי חציית כביש בצורה בטוחה ובמקום שניתן להבחין בהגעת רכבים משני הצדדים |
| **טביעה בנחלים, מעיינות.** | בשטח מספר מעיינות ונחלים וכן מאגר המלאים לאורך השנה ובעיקר בתקופת החורף | * סיור שטח מקדים * **אין תנועה או כניסה למעיינות/נחלים זורמים** |
| **היפגעות מדו"צ** | כלל הקיבוצים ,הישובים והאזורים הפרטיים באזור מקיימים שגרת אבטחה ושמירה | * היכרות עם כלל האזורים הפרטיים. * איסור על חציית גדרות. * תדרוך כלל המנווטים להזדהות מהירה . |
| **יער / חורש קק"ל** | סכנת שריפה | * איסור הדלקת אש במהלך הניווט * הדלקת אש רק בנקודת לינה ובליווי מדריך |
| **עקיצה** | בשטח מספר אזורי כוורות | * יש לסמן לאחר הסיור שטח * לא לסמן נ"צ או נקודות התכנסות באזורים אלו |


**טבלת נת"בים לחפ"ק**

|  |  |  |
| --- | --- | --- |
| **הנת"ב** | **פירוט** | **פעולת מניעה, בקרה וסימון** |
| **החלקה והתהפכות** | בתקופה גשומה הצירים הצדדיים מחליקים מאוד ויכולים להיות מסוכנים | * תכנון הנסיעה ע"ג הצירים הרחבים יותר * בדיקת הציר ברגל לפני כניסה לשיפועים שאי אפשר לחזור מהם ברוורס |
| **היפגעות בזמן כניסת ויציאת רכבים לשטח האימון** | כלל הכבישים התוחמים את אזור הניווט הינם כבישים מהירים ומסוכנים | הכניסה והיציאה מהשטח מתאפשרת מכלל הכבישים והישובים (פחות מומלץ מכביש 66) וצריכה להיבחר מראש ע"י מתכנן האימון. |
| **התהפכות רכב כתוצאה משימוש בצירים מסוכנים** | בשטח קיימים מספר שבילים שמטפסים בצורה מסוכנת(בעיקר ביער) | נסיעה עם אורות דלוקים ותנועה אך ורק על צירים ראשיים ומתונים. |
| **תאונת דרכים בתוך השטח** | בשטח שבילי עפר רחבים המשמשים ככבישי מעבר בין הישובים | תדרוך החפ"ק, נסיעה בטוחה ושקולה |

2

2

**רמות מנשה דרום**



**1**

**2**

|  |
| --- |
| **מס"ד 1 – מטווח ג'וערה** |
| **תיאור כללי –** מטווח סגור אזרחי |
| **נת"ב –**סכנה להסתובבות ליד המטווח. המקום פרטי ואסור להיכנס אליו |
| **דרכי מניעה –** סימון המטווח בכלל העזרים של המתאמנים**, חובה לתאם מול מהל המטווח ומול הקב"ט של מועצת מגידו.** |

|  |
| --- |
| **מס"ד 2– מאגר מים** |
| **תיאור כללי –** מאגר מים מוקף בגדר פשוטה ועבירה |
| **נת"ב –** טביעה במאגר |
| **דרכי מניעה –** סימון המאגר אצל כלל המתאמנים. איסור מוחלט על כניסה למאגרי מים ומעיינות. |